Ottar Andersen

Ottar Andersen (født 27. april 1888 i Engerdal, død 20. mars 1975) var lærer, bygdebokforfatter og ordfører i Engerdal 1926–28, 1932–37 og en kort periode etter freden i 1945.Harald Hvattum. Engerdal kommune gjennom 100 år : 1911-2011. Utgitt av kommunen, 2011. ISBN 978-82-990025-7-8. Kapitlet «Ordførere i Engerdal»; side 285-293 Ottar Andersen er her feilaktig omtalt som Oscar.digitaltmuseum.no; Dagfinn Grønosets fotografi av Ottar Andersen 

Han tok underoffiserskole på Oscarsborg 1911 og gikk på Elverum lærerskole 1911–13. Deretter var han lærer i Søre Osen og Elverum før han i 1922 vendte hjem til grenda Hylleråsen i Engerdal, hvor han ble bureiser på småbruket Hyller.  Han arbeidet dertil som lærer i Heggeriset/Hylleråsen skolekrets resten av sitt yrkesaktive liv, til 1955. Hans far Ole hadde vært lærer i samme skolekrets før ham.  Han var bror av fysikkprofessoren Egil Andersen Hylleraas.

Han satt i kommunestyret fra 1926 til 1959, minus krigsårene. Først representerte han Det Radikale Folkeparti (Arbeiderdemokratene), fra 1931 sto han på en fellesliste for DRF og Venstre, og fra 1951 en ren Venstre-liste. Han var varaordfører i den siste perioden. Han hadde flere andre verv, blant annet som formann i Engerdal e-verk.

Som pensjonist skrev han Engerdal bygdebok i 3 bind (1969–71)Oria.no, og bidro til andre bøker.  
 Referanser 

Kategori:Ordførere i Engerdal
Kategori:Fødsler i 1888
Kategori:Dødsfall i 1975